open-index/open-wikipedia-markdown huggingface dataset:
Πολύμετρο

Το **πολύμετρο** είναι ένα ηλεκτρολογικό/ηλεκτρονικό όργανο το οποίο μετράει την τάση, την ένταση και την αντίσταση σ΄ ένα ηλεκτρικό κύκλωμα.

Ένα πολύμετρο μπορεί να είναι μια φορητή συσκευή χρήσιμη για τη εύρεση ελαττωμάτων ή ένα όργανο που μπορεί να μετρήσει σε έναν πολύ υψηλό βαθμό ακριβείας. Ένα τέτοιο όργανο βρίσκεται συνήθως σε εργαστήρια και μπορεί να χρησιμοποιηθεί για να χαρακτηρίσει τα πρότυπα αντίστασης και τάσης ή να ρυθμίσει και να ελέγξει την απόδοση των πολλών χρήσεων. 

Το ρεύμα, η τάση, και οι μετρήσεις αντίστασης θεωρούνται τυποποιημένα χαρακτηριστικά γνωρίσματα για το πολύμετρο. Τα πολύμετρα AVO, είναι κατασκευαστής πολυμέτρων που άντλησαν το όνομά τους από τα αμπέρ (Α), τα βολτ (V), και τα ωμ (Ω), μονάδες που χρησιμοποιούνται για τη μέτρηση του ρεύματος, της τάσης, και της αντίστασης αντίστοιχα.

Είναι εξαιρετικά πρακτικές συσκευές που μπορούν να χρησιμοποιηθούν για να ανιχνεύσουν ηλεκτρικά προβλήματα σε οικιακές συσκευές, στα ηλεκτρονικά συστήματα ενός αυτοκινήτου κ.α.

Είναι η συσκευή που έχει όλες τις δυνατότητες των παραπάνω οργάνων(ωμόμετρο, βολτόμετρο, αμπερόμετρο)και ανάλογα την μέτρηση που κάνουμε αλλάζουμε τον μεταγωγέα στο κατάλληλο όργανο ενώ ταυτόχρονα απομονώνουμε τα υπόλοιπα.

## Εξωτερικοί σύνδεσμοι
* 

Κατηγορία:Όργανα μέτρησης
Κατηγορία:Συσκευές εργαστηρίου
Τσάμπιονς Λιγκ (πετοσφαίριση ανδρών)

Το **CEV Τσάμπιονς Λιγκ** πετοσφαίρισης (αγγλικά: *CEV Champions League*) είναι η σημαντικότερη διοργάνωση του αθλήματος σε ευρωπαϊκό επίπεδο. Ξεκίνησε το 1959 ως *Κύπελλο πρωταθλητριών* και μετονομάστηκε σε *Champions League* το 2000.

## Σύστημα διεξαγωγής
Στην Α' φάση της διοργάνωσης μετέχουν 28 ομάδες χωρισμένες σε επτά ομίλους των τεσσάρων. Στη Β' φάση προκρίνονται η πρώτη κάθε ομίλου και οι πέντε καλύτερες δεύτερες. Στη Β' φάση οι δώδεκα ομάδες χωρίζονται σε έξι ζευγάρια και δίνουν διπλούς αγώνες. Οι έξι νικήτριες προκρίνονται στα προημιτελικά όπου χωρίζονται σε τρία ζευγάρια και δίνουν διπλούς αγώνες. Οι τρεις νικήτριες προκρίνονται στο final-4. Η τέταρτη ομάδα του final-4 είναι η διοργανώτρια, η οποία προκρίνεται απευθείας σε αυτό μετά το τέλος της Α' φάσης. Στην τελική φάση (final-4) γίνονται μονοί αγώνες για τα ημιτελικά, το μικρό τελικό (θέσεις 3-4) και το Μεγάλο τελικό (θέσεις 1-2) ο νικητής του οποίου αναδεικνύεται Πρωταθλήτρια ομάδα Ευρώπης στην πετοσφαίριση.

Σύστημα βαθμολόγησης:
* Τελικό σκορ 3-0 ή 3-1 σετ: Η νικήτρια παίρνει τρεις (3) βαθμούς, ενώ η ηττημένη κανέναν (0).
* Τελικό σκορ 3-2 σετ: Η νικήτρια παίρνει δύο (2) βαθμούς, ενώ η ηττημένη παίρνει έναν (1).

Το σύστημα βαθμολόγησης ισχύει για τους ομίλους αλλά και για τις νοκ-αουτ φάσεις.

## Νικητές

*ΣΗΜΕΙΩΣΗ: Στις παρενθέσεις βρίσκονται τα ονόματα χορηγών που μπαίνουν στα ονόματα των ομάδων, και που κατά καιρούς, αλλάζουν.

## Σύνολο τίτλων

## Παραπομπές


## Εξωτερικοί σύνδεσμοι - Πηγές
* Ιστότοπος της CEV www.cev.eu
* Οι αγώνες του Τσάμπιονς Λιγκ από το 1960 www.todor66.com
*  sports123.com

Τσαμπιονς Λιγκ Ανδρων
Τσαμπιονς Λιγκ Ανδρων
Τσαμπιονς Λιγκ
Κατηγορία:Πολυεθνικά επαγγελματικά αθλητικά πρωταθλήματα
Λεόν Βαλράς

Ο **Λεόν Βαλράς** (γαλλ. *Léon Walras*) ήταν Γάλλος μαθηματικός και οικονομολόγος.

Ήταν γιος του επίσης Γάλλου οικονομολόγου Ωγκούστ Βαλράς. Γεννήθηκε στις 16 Δεκεμβρίου 1834 στην πόλη Εβρέ της Γαλλίας. Έγινε γνωστός για τη θεωρία του περί «ισορροπίας». Έχει χαρακτηριστεί «ο μεγαλύτερους από τους οικονομολόγους».

Πέθανε στις 5 Ιανουαρίου 1910 στην Ελβετία.

## Παραπομπές


Κατηγορία:Γάλλοι μαθηματικοί
Κατηγορία:Γάλλοι οικονομολόγοι
459 π.Χ.

## Γεγονότα
* Μάχη της Οινόης: Οι Αθηναίοι νικούν τους Σπαρτιάτες.
* Μάχη στους Αλιείς: Οι Κορίνθιοι νικούν τους Αθηναίους.
* Μάχη στην Κεκρυφάλεια: Οι Αθηναίοι επικρατούν των Κορινθίων.
* Η πόλη Μοργάντιον ή Μοργαντίνη της Σικελίας καταστρέφεται από τον Δουκέτιο, εξελληνισμένο ηγέτη των Σικελών (σύμφωνα με τον Διόδωρο τον Σικελιώτη).
* Ο Ιουδαίος ιερέας Έσδρας συγκεντρώνει και οδηγεί μια ομάδα περίπου 5 χιλιάδων Εβραίων από τη Βαβυλώνα στην Ιερουσαλήμ.
* Οι Αίκουοι καταλαμβάνουν το Τούσκουλο. Αντιδρώντας, η Ρώμη στέλνει στρατό προς βοήθεια της συμμαχικής αυτής πόλεως υπό τον Λούκιο Κορνήλιο Μαλουγίνειο. Επιπλέον, Φάβιος Βιμπουλάνος, που πολιορκούσε το Άντιο, μετακίνησε τις δυνάμεις του προς το Τούσκουλο. Με τη βοήθεια των Ρωμαίων οι Τουσκουλάνοι ανακαταλαμβάνουν την πόλη τους. Στη συνέχεια συνάπτεται συνθήκη ανακωχής με τους Αίκουους.

## Θάνατοι
* Θεμιστοκλής, Έλληνας πολιτικός και στρατηγός

Κατηγορία:Έτη
458 π.Χ.

## Γεγονότα
* Ο Πλειστοάνακτας διαδέχεται τον Πλείσταρχο ως βασιλιάς της Σπάρτης.
* Νίκη του Αισχύλου στους δραματικούς αγώνες στην Αθήνα με την τριλογία *[[Ορέστεια]]*.
* Ναυμαχία της Αιγίνης: Οι Αθηναίοι υπό τον Λεωκράτη νικούν τους Αιγινήτες. Κατόπιν αποβιβάζονται στο νησί και πολιορκούν την πόλη.
* Στην Αθήνα ο Περικλής συνεχίζει τις μεταρρυθμίσεις εκδημοκρατισμού του Εφιάλτη, μετατρέποντας το αξίωμα του άρχοντος από άμισθο σε αμειβόμενο και επιτρέποντας την κατοχή του από Αθηναίους πολίτες της κατώτερης τάξεως.
* Ο Ρωμαίος απόστρατος στρατηγός Λεύκιος Κουίνκτιος Κιγκινάτος καλείται από τη Σύγκλητο της Ρώμης προκειμένου να υπερασπισθεί την πόλη από τους Αικούους. Ανακηρύσσεται Δικτάτορας για ένα εξάμηνο και κατανικά τον εχθρό σε μία μόνο ημέρα, την επόμενη, στη Μάχη στο όρος Άλγιδο. Μόλις 16 ημέρες μετά τη μάχη παραιτείται από δικτάτορας και από κάθε σχέση με τα δημόσια πράγματα, και επιστρέφει στο αγρόκτημά του.

## Θάνατοι

Κατηγορία:Έτη
Ευρωπαϊκή Τράπεζα Επενδύσεων

Στη Συνθήκη της Ρώμης προβλεπόταν η ίδρυση **Ευρωπαϊκής Τραπέζης Επενδύσεων** (ΕΤΕπ). Η Τράπεζα ιδρύθηκε επισήμως στις 1 Ιανουαρίου 1958, μαζί με την έναρξη ισχύος της εν λόγω συνθήκης. Σκοπός της ήταν η χρηματοδότηση των αναγκαίων έργων προκειμένου να επιτευχθούν οι στόχοι της τότε Ευρωπαϊκής Οικονομικής Κοινότητας (ΕΟΚ) και μετέπειτα Ευρωπαϊκής Ένωσης. Οι δραστηριότητές της εκτείνονται στους εξής τομείς:

* Την περιφερειακή ανάπτυξη. Μια από τις σημαντικότερες παραμέτρους της Ευρωπαϊκής τραπέζης. Στόχος είναι η ανάπτυξη των υποβαθμισμένων περιοχών και η κατά το δυνατόν εξίσωσή τους με τις ανεπτυγμένες.
* Την χρηματοδότηση των έργων για την ανάπτυξη των δικτύων μεταφοράς ανθρώπων και εμπορευμάτων. Κυρίως ώστε να είναι δυνατή η ομαλή σύνδεσή τους.
* Την ανάπτυξη των δικτύων επικοινωνίας-τηλεπικοινωνίας και ενέργειας.
* Την υποστήριξη ερευνητικών προγραμμάτων για την ανάπτυξη μεθόδων προστασίας του περιβάλλοντος.
* Την έρευνα και την ανάπτυξη της σύγχρονης τεχνολογίας.
* Τη χρηματοδότηση εκπαιδευτικών και κοινωνικών προγραμμάτων.

Η **Ευρωπαϊκή Τράπεζα Επενδύσεων** υπήρξε επί δεκαετίες ο αποκλειστικός οικονομικός βραχίονας της Ευρωπαϊκής Ένωσης. Σήμερα δραστηριοποιείται σε 130 χώρες εκτός **ΕΕ**, υποστηρίζοντας κυρίως προγράμματα οικονομικής συνεργασίας και χρηματοδότησης εκπαιδευτικών και κοινωνικών προγραμμάτων. Η έδρα της είναι στο Λουξεμβούργο.

## Αναφορές


## Βιβλιογραφία
* Steinherr, Alfred (1994). *30 Years of European Monetary Integration from the Werner Plan to Emu*. Addison-Wesley Longman Ltd. .
* *The European Union: The History of the Political and Economic Union of Europe's Nations after World War II*. Charles Rivers Editors. 2020. .
* The Future of European Development Banking: What Role and Place for the European Investment Bank?
* Laffan, Brigid (1997). *The Finances of the European Union*. Palgrave, London. .
* Designing Sustainable Technologies, Products and policies – From science to Innovation
* The European Investment Bank. «Institutional and Substantive Law: The Legal Framework and the Operational Activity».

Κατηγορία:Όργανα της Ευρωπαϊκής Ένωσης
Κατηγορία:Οικονομικά στην Ευρωπαϊκή Ένωση
Κατηγορία:Οργανισμοί σχετικοί με την Ευρωπαϊκή Ένωση
457 π.Χ.

## Γεγονότα
* Μάχη της Τανάγρας: Οι Αθηναίοι υπό τον Μυρωνίδη χάνουν με πύρρειο νίκη από τους Σπαρτιάτες και τους Θηβαίους τον έλεγχο της Βοιωτίας και της Φωκίδας.
* Μάχη των Οινοφύτων: Δύο μήνες μετά τη Μάχη της Τανάγρας οι Αθηναίοι του Μυρωνίδη κερδίζουν με τέχνασμα τους Θηβαίους και ξαναπαίρνουν τον έλεγχο της Βοιωτίας και της Φωκίδας. Μετά καταστρέφουν τα τείχη της Τανάγρας και λεηλατούν τη Αρχαία Λοκρίδα και τη Φωκίδα.
* Η Αθήνα συνεχίζει τους πολέμους και καταλαμβάνει την πόλη της Αίγινας μετά από δύο έτη πολιορκίας.
* Η Βοιωτία (όλες οι πόλεις της πλην των Θηβών), η Φωκίδα και η Οπουντία Λοκρίδα γίνονται μέλη της Δηλιακής Συμμαχίας. Η Αίγινα υποχρεώνεται επίσης να γίνει μέλος, πληρώνοντας, μαζί με τη Θάσο, ετήσια συνεισφορά στη Συμμαχία 30 τάλαντα.

Κατηγορία:Έτη
489 π.Χ.

## Γεγονότα
* Μετά τη μεγάλη νίκη του στη Μάχη του Μαραθώνα, ο Μιλτιάδης οργανώνει εκστρατεία στη Νάξο και την Πάρο, που βρίσκονταν υπό περσική κατοχή. Πέτυχε στη Νάξο, αλλά απέτυχε να καταλάβει την Πάρο ύστερα από 26 μέρες πολιορκίας. Τραυματίστηκε από βέλος στον μηρό και μετά την επιστροφή του στην Αθήνα κατηγορήθηκε για προδοσία από τον Ξάνθιππο, με την κατηγορία ότι εξεστράτευσε για προσωπικούς λόγους εναντίον της Πάρου.
* Ο Αριστείδης (ο επιλεγόμενος «ο Δίκαιος»), γίνεται *άρχων* των Αθηνών.

## Θάνατοι
* Κλεομένης Α', βασιλιάς της Σπάρτης
* Μιλτιάδης, Αθηναίος στρατηγός

Κατηγορία:Έτη
456 π.Χ.

## Γεγονότα
* Ο Τολμίδης, Αθηναίος στρατηγός, εκστρατεύει κατά της Πελοποννήσου και των νήσων του Ιονίου.
* Το μπρούτζινο «Άγαλμα της Προμάχου Αθηνάς», έργο του Φειδία ύψους 9 μέτρων, στήνεται στην Ακρόπολη των Αθηνών.
* Ολοκληρώνεται η ανέγερση του Ναού του Δία στην Ολυμπία, σε σχέδια του αρχιτέκτονα Λίβωνα.
* Τελούνται οι Ολυμπιακοί Αγώνες της 81ης Ολυμπιάδας. Ολυμπιονίκης στην πυγμαχία στέφεται ο Άνθρωπος, ενώ στον οπλίτη δρόμο ο Λίνας.

## Θάνατοι
* Αισχύλος, Έλληνας τραγικός ποιητής και Μαραθωνομάχος

Κατηγορία:Έτη
451 π.Χ.

## Γεγονότα
* Ο στόλος της Περσικής Αυτοκρατορίας εκστρατεύει προκειμένου να καταστείλει εξέγερση στην Κύπρο. Ο Κίμων επιστρέφει στην Αθήνα από τον εξοστρακισμό του (αν και όχι στην εξουσία) και διατυπώνει σχέδιό του για μια εκστρατεία στην Κύπρο κατά των Περσών. Κερδίζει την υποστήριξη του Περικλή.
* Οι Αθηναίοι, με διαπραγματευτή τον Κίμωνα, κλείνουν 5ετή συνθήκη με τη Σπάρτη: Οι Αθηναίοι συμφωνούν να τερματίσουν τη συμμαχία τους με το Άργος, ενώ η Σπάρτη υπόσχεται να τερματίσει τη συμμαχία της με τη Θήβα. Το ίδιο έτος, το Άργος υπογράφει την πρώτη συνθήκη «Τριακονταετούς ειρήνης» με τη Σπάρτη.
* Ψηφίζεται αθηναϊκός νόμος υποστηριζόμενος από τον Περικλή, που δίνει την ιδιότητα του Αθηναίου πολίτη μόνο σε όσους έχουν γεννηθεί από Αθηναίους γονείς.
* Μετά την αναφορά τριμελούς επιτροπής σχετικώς με τη σχεδίαση των νόμων της Ρώμης, οι πατρίκιοι δημιουργούν στη Ρώμη ένα δεκαμελές συμβούλιο, τους *[[Decemviri]]*, αποτελούμενο αποκλειστικά από πατρικίους, υπό την προεδρία των Αππίου Κλαυδίου Κράσσου και Τίτου Γενουκίου Αυγουρίνου. Οι πρώτοι δέκα κώδικες της Δωδεκαδέλτου συντάσσονται από την πρώτη αυτη «Δεκανδρία».

## Γεννήσεις
* Θηραμένης, Αθηναίος πολιτικός

Κατηγορία:Έτη
450 π.Χ.

## Γεγονότα
* Ο Αθηναίος στρατηγός και ναύαρχος Κίμων ο Μιλτιάδου εκστρατεύει με 200 τριήρεις στην Κύπρο προκειμένου να την ελευθερώσει από τους Πέρσες κατακτητές. Από εκεί στέλνει τις εξήντα τριήρεις στην Αίγυπτο για να βοηθήσει τους Αιγυπτίους, που επίσης έχουν εξεγερθεί κατά της Περσικής Αυτοκρατορίας στο Δέλτα του Νείλου. Στην Κύπρο, ο Κίμων πολιορκεί το Κίτιον στη νοτιοδυτική ακτή. Ωστόσο η πολιορκία αποτυγχάνει και η Κύπρος παραμένει υπό τον έλεγχο των Φοινίκων και των Περσών. Κατά τη διάρκεια της πολιορκίας ο Κίμων πεθαίνει και η αρχηγία του στόλου περνά στον Αναξικράτη, που αφήνει το Κίτιο προκειμένου να αντιμετωπίσει τον ενωμένο φοινικικό και περσικό στόλο στη Μάχη (και ναυμαχία) της Σαλαμίνας Κύπρου. Ο ελληνικός στόλος νικά και κατόπιν επιστρέφει στην Αθήνα.
* Οι Αθηναίοι μειώνουν τη συνεισφορά από τις πόλεις-μέλη της Συμμαχίας της Δήλου, και επιτρέπουν στην καθεμιά από αυτές τις πόλεις να εκδώσει το δικό της νόμισμα.
* 5 χιλιάδες τάλαντα μεταφέρονται στο Θησαυροφυλάκιο της Δηλιακής Συμμαχίας στην Αθήνα.
* Ολοκληρώνεται η σχεδίαση και αρχίζει η ανέγερση του Ναού του Ηφαίστου στην Αθήνα.

## Γεννήσεις
* Αλκιβιάδης, Αθηναίος πολιτικός

## Θάνατοι
* Κίμων, Αθηναίος πολιτικός και στρατηγός, στην Κύπρο

Κατηγορία:Έτη
454 π.Χ.

## Γεγονότα
* Καταστροφή των Αθηναίων στην Αίγυπτο, μετά από εξαετή εκστρατεία κατά των Περσών: Η περσική κυριαρχία στην Αίγυπτο αποκαθίσταται από τον Μεγάβυζο, σατράπη της Συρίας. Ο ηγέτης της εξεγέρσεως των Αιγυπτίων κατά των Περσών, ο Ινάρως, σταυρώνεται ή σουβλίζεται από τους Πέρσες.
* Οι Αθηναίοι μεταφέρουν το ταμείο της Δηλιακής Συμμαχίας στην Αθήνα.
* Ο Περικλής ηγείται ναυτικής εκστρατείας στον Κορινθιακό Κόλπο, κατά την οποία οι Αθηναίοι νικούν τους Αχαιούς. Κατόπιν επιτίθεται στη Σικυώνα και την Ακαρνανία, επιχειρώντας ανεπιτυχώς να καταλάβει τις Οινιάδες, προτού επιστρέψει στην Αθήνα.
* Οι Ρωμαίοι πληβείοι, υποφέροντας από οικονομικά δεινά, υποχρεώνουν τους πατρικίους να αρχίσουν μεταρρυθμίσεις και κωδικοποιήσεις της νομολογίας. Και ως πρώτη ενέργεια, μία τριμελής επιτροπή στέλνεται στην Αθήνα προκειμένου να μελετήσει τους αθηναϊκούς νόμους.
* Εχθροπραξίες ανάμεσα στη Σεγέστα και τον Σελινούντα, δύο ελληνικές πόλεις στη Σικελία, λαβαίνουν χώρα εξαιτίας της αντιπαλότητας για πρόσβαση στην Τυρρηνική θάλασσα.

## Θάνατοι
* Πανύασις, Έλληνας ποιητής
* Αλέξανδρος Α΄ ο Φιλέλλην, βασιλιάς της Μακεδονίας
* Ινάρως Β΄, ηγέτης εξεγέρσεως των Αιγυπτίων κατά των Περσών (πιθανότερη χρονολογία)

Κατηγορία:Έτη
449 π.Χ.

## Γεγονότα
* Υπογράφεται η Καλλίειος Ειρήνη ανάμεσα στους Έλληνες και τους Πέρσες.
* Ο Περικλής προτείνει ένα ψήφισμα που θα επέτρεπε τη δαπάνη χιλιάδων ταλάντων για να χρηματοδοτηθεί ένα τεράστιο πρόγραμμα ανοικοδομήσεων αθηναϊκών ναών. Αυτό οδηγεί σε σύνοδο όλων των ελληνικών πόλεων-κρατών για τη συζήτηση του ζητήματος της ανοικοδομήσεως των ναών που είχαν καταστραφεί από τους Πέρσες. Η σύνοδος αποτυγχάνει εξαιτίας της αντιθέσεως της Σπάρτης.
* Ο Περικλής διορίζει τον Αθηναίο γλύπτη Φειδία καλλιτεχνικό διευθυντή του προγράμματός του για τις ανοικοδομήσεις. Η Εκκλησία του Δήμου αναθέτει στον αρχιτέκτονα Καλλικράτη την κατασκευή ενός ναού της Αθηνάς Νίκης πάνω στην Ακρόπολη.
* Αρχίζει ο Δεύτερος Ιερός Πόλεμος ανάμεσα στην Αθήνα και τη Σπάρτη, όταν η Σπάρτη αποσπά με στρατιωτική δύναμη τους Δελφούς από τη Φωκίδα και τους καθιστά ανεξάρτητους.
* Στη Ρώμη τελειώνει η θητεία της Δεκανδρίας, αλλά τα μέλη της αρνούνται να παραδώσουν την εξουσία ή να επιτρέψουν σε διαδόχους να αναλάβουν αξιώματα. Μεταξύ των δέκα, ο Άππιος Κλαύδιος Κράσσος λέγεται ότι είχε λάβει μια άδικη απόφαση, που εξανάγκαζε μια κοπέλα, τη Βεργινία, να γίνει πόρνη, κάτι που ώθησε τον πατέρα της Λούκιο να τη σκοτώσει. Αυτό προκαλεί εξέγερση κατά της Δεκανδρίας και υποχρεώνει τα μέλη της να παραιτηθούν. Οι τακτικοί Μαγίστρατοι επανέρχονται στα αξιώματά τους και η δημοκρατία αποκαθίσταται. Λέγεται ότι ο Κράσσος αυτοκτόνησε εξαιτίας αυτών των γεγονότων.
* Ο Ηρόδοτος ολοκληρώνει τις *[[Ηροδότου Ιστορίαι|Ιστορίες]]* του, που καταγράφουν τα γεγονότα των Περσικών Πολέμων.

## Θάνατοι
* Άππιος Κλαύδιος Κράσσος, Ρωμαίος πολιτικός

Κατηγορία:Έτη
447 π.Χ.

## Γεγονότα
* Μάχη της Κορώνειας (447 π.Χ.): Αθηναϊκή δύναμη χιλίων οπλιτών ηττάται από τους Βοιωτούς και ο στρατηγός Τολμίδης σκοτώνεται. Οι Αθηναίοι χάνουν έτσι τον έλεγχο της Βοιωτίας. Είχε προηγηθεί εξέγερση-συνωμοσία των ολιγαρχικών των Θηβών κατά των δημοκρατικών της πόλεως. Χάνουν επίσης τον έλεγχο της Φωκίδας και της Λοκρίδας, που περιέρχονται υπό τον έλεγχο ολιγαρχικών και εγκαταλείπουν την Αθηναϊκή Συμμαχία.
* Ο Περικλής με αθηναϊκό στρατό εκδιώκει «βαρβάρους» από τη θρακική Χερσόνησο Καλλίπολη, ώστε να εγκαταστήσει εκεί Αθηναίους άποικους. Με τη μέθοδο της κληρουχίας υποβοηθεί φτωχούς και άνεργους πολίτες να μεταναστεύσουν στη νέα περιοχή.
* Ολοκληρώνεται και το ενδιάμεσο τείχος των Μακρών Τειχών, που συνδέουν την Αθήνα με τον Πειραιά.
* Παρουσιάζεται στο θέατρο το πρώτο έργο του 37χρονου τότε δραματικού ποιητή Αχαιού του Ερετριέως.
* Ο Περικλής αναθέτει στους αρχιτέκτονες Καλλικράτη και Ικτίνο τη σχεδίαση ενός μεγαλύτερου ναού της Αθηνάς Παρθένου στην Ακρόπολη των Αθηνών. Είναι ο σημερινός Παρθενώνας, του οποίου η κατασκευή αρχίζει το ίδιο έτος.

## Θάνατοι
* Τολμίδης, Αθηναίος στρατηγός.

Κατηγορία:Έτη
446 π.Χ.

## Γεγονότα
* Η Αχαΐα επιτυγχάνει την ανεξαρτησία της από την Αθήνα, ενώ η Εύβοια, κρίσιμη για τον αθηναϊκό έλεγχο της θάλασσας και των προμηθειών τροφίμων, επαναστατεί εναντίον της Αθήνας. Ο Περικλής διασχίζει την Εύβοια με τα στρατεύματά του.
* Τα Μέγαρα συμμετέχουν στην εξέγερση εναντίον της Αθήνας. Η στρατηγική σημασία των Μεγάρων αποδεικνύεται αμέσως από την εμφάνιση, για πρώτη φορά σε 12 χρόνια, ενός σπαρτιατικού στρατού υπό τον βασιλιά Πλειστοάνακτα στην Αττική. Η απειλή από αυτόν οδηγεί τον Περικλή να κανονίσει, με δωροδοκία και με διαπραγματεύσεις, ότι η Αθήνα θα παραιτηθεί από την ηπειρωτική της περιουσία και θα περιοριστεί σε μια θαλάσσια αυτοκρατορία σε μεγάλο βαθμό.
* Ο σπαρτιατικός στρατός αποσύρεται, οπότε ο Περικλής επιστρέφει στην Εύβοια με 50 πλοία και 5 χιλιάδες στρατιώτες, συντρίβοντας κάθε αντίσταση. Τιμωρεί τους γαιοκτήμονες της Χαλκίδας στερώντας τους τα κτήματά τους, ενώ οι κάτοικοι της Ιστιαίας (*Ἑστίαιας*) ξερριζώνονται και αντικαθίστανται από δύο χιλιάδες Αθηναίους εποίκους.
* Μετά τη γνωστοποίηση του γεγονότος ότι ο βασιλιάς Πλειστοάναξ είχε αποδεχθεί δωροδοκία από τον Περικλή, ο Πλειστοάναξ δικάζεται από τους πολίτες της Σπάρτης, αλλά διαφεύγει στην Αρκαδία. Ο στρατιωτικός του σύμβουλος Κλεανδρίδας διαφεύγει επίσης και καταδικάζεται σε θάνατο ερήμην.
* Στη Σικελία ο Δουκέτιος, εξελληνισμένος ηγέτης των Σικελών, επιστρέφει από εξορία στην Κόρινθο, σύμφωνα τον Διόδωρο Σικελιώτη.
* Εξαιτίας της παραπάνω επιστροφής, ο Ακράγας κηρύσσει τον πόλεμο στις Συρακούσες, αλλά ηττάται από αυτές στη Μάχη του ποταμού Ιμέρα.
* Στη Μάχη του Κόρμπιο ο Τίτος Κουίνκτιος Καπιτωλίνος Βαρβάτος οδηγεί τα ρωμαϊκά στρατεύματα σε νίκη κατά των Αικούων του βορειοανατολικού Λατίου και των Βολσκίων του νότιου Λατίου.

## Γεννήσεις
* Μάρκος Φούριος Καμίλος, Ρωμαίος στρατιωτικός και πολιτικός ηγέτης *(προσεγγιστική χρονολογία)*
* Τιμόθεος ο Μιλήσιος, Έλληνας μουσικός και διθυραμβικός ποιητής *(προσεγγιστική χρονολογία)*
* Εύπολις, Έλληνας κωμωδιογράφος *(προσεγγιστική χρονολογία)*

Κατηγορία:Έτη
444 π.Χ.

## Γεγονότα
* Οι παρατάξεις των αριστοκρατικών και των δημοκρατικών στην Αθήνα συγκρούονται: Ο φιλόδοξος νέος ηγέτης των πρώτων, ο Θουκυδίδης, κατηγορεί τον ηγέτη των δεύτερων, τον Περικλή, για σπατάλες δημόσιου χρήματος σε υπερφιλόδοξα κατασκευαστικά έργα. Αρχικώς ο Θουκυδίδης κερδίζει την υποστήριξη της Εκκλησίας του Δήμου. Ο Περικλής τότε προτείνει να ξαναβάλει στο ταμείο της πόλεως όλα τα έξοδα από την προσωπική του περιουσία, υπό τον όρο ότι το όνομά του θα αναφερόταν στις αφιερωματικές επιγραφές πάνω σε όλα τα έργα. Η στάση του αυτή στηρίζεται από την Εκκλησία του Δήμου, οπότε οι προσπάθειες του Θουκυδίδη αποτυγχάνουν.
* Ο Νεεμίας, Εβραίος οινοχόος του μεγάλου βασιλιά της Περσίας Αρταξέρξη Α΄ στα Σούσα, παίρνει την άδεια από τον Αρταξέρξη να επιστρέψει στην Ιερουσαλήμ ως κυβερνήτης της Ιουδαίας, ώστε να ανοικοδομήσει τμήματα της πόλεως.

## Γεννήσεις
* Αγησίλαος Β΄, βασιλιάς της Σπάρτης (προσεγγιστική χρονολογία)

## Θάνατοι
* Ουνταγίν, βασιλιάς της Μάγκαντα στην Ινδία.

## Παραπομπές


Κατηγορία:Έτη
443 π.Χ.

## Γεγονότα
* Στη Ρώμη δεν εκλέγεται κανένας ύπατος, αλλά διορίζονται αντί για αυτούς στρατιωτικοί τριβούνοι με εξουσίες υπάτου. 
* Ο Περικλής ιδρύει την αποικία των Θουρίων στη Μεγάλη Ελλάδα. Μεταξύ των πρώτων εποικιστών της ήταν ο Ηρόδοτος και ο Λυσίας.

## Θάνατοι
* Δούκας Λικόνγκ του Τσιν, 22ος κυβερνήτης της κινεζικής Δυναστείας Τζόου
* Πίνδαρος, Έλληνας ποιητής (γενν. 522 π.Χ.)

Κατηγορία:Έτη
442 π.Χ.

## Γεγονότα
* Ο Σοφοκλής γράφει την τραγωδία ''Αντιγόνη'' και την παρουσιάζει στα Μεγάλα Διονύσια αυτού ή του επόμενου έτους. Το θέμα της προέρχεται από τον Θηβαϊκό κύκλο, από όπου ο Σοφοκλής άντλησε υλικό και για δύο άλλες τραγωδίες, τον *Οιδίποδα Τύραννο* και τον *Οιδίποδα επί Κολωνώ*. Η Αντιγόνη είναι η δεύτερη ή τρίτη αρχαιότερη σωζόμενη τραγωδία του Σοφοκλή, μετά τον *Αίαντα* και ενδεχομένως και τις *Τραχίνιες*.
* Ως αποτέλεσμα της αποτυχίας του να διεκδικήσει την εξουσία από τον Περικλή (βλ. 444 π.Χ.), οι Αθηναίοι πολίτες εξοστρακίζουν (εξορίζουν) τον Θουκυδίδη για 10 έτη. Ο Περικλής παραμένει αδιαφιλονίκητος κυρίαρχος στην αθηναϊκή πολιτική σκηνή.

## Θάνατοι
* Βασιλιάς Τζεν-τινγκ της κινεζικής Δυναστείας των Τζόου

Κατηγορία:Έτη
440 π.Χ.

## Γεγονότα
* Η Σάμος και το Βυζάντιο αποστατούν από την Αθηναϊκή Συμμαχία. Ο Περικλής εκστρατεύει στη Σάμο με στόλο για να ανατρέψει την ολιγαρχική κυβέρνησή της και να εγκαταστήσει δημοκρατική, φιλική προς την Αθήνα. Η Σπάρτη απειλεί να επέμβει, ωστόσο σε συνέδριο της Πελοποννησιακής Συμμαχίας, τα μέλη της ψηφίζουν να μην επέμβουν υπέρ της Σάμου.
* Η Ρώμη πλήττεται από λιμό.
* Οι Συρακούσες υποτάσσουν όλες τις πόλεις των Σικελών.
* Στην Κίνα ο Τζόου Κάο Γουάνγκ γίνεται ο 31ος βασιλιάς της Δυναστείας των Τζόου.

## Γεννήσεις
* Κυνίσκα, Σπαρτιάτισσα αρματοδρόμος (πιθανή χρονολογία)
* Ανδοκίδης, Έλληνας λογογράφος (προσεγγιστική χρονολογία)

## Θάνατοι
* Δουκέτιος, ηγέτης των Σικελών
* Έσδρας, Εβραίος γραφέας και ιερέας (προσεγγιστική χρονολογία)

Κατηγορία:Έτη
439 π.Χ.

## Γεγονότα
* Ο αθηναϊκός στρατός χρειάζεται εννιά μήνες για να τελειώσει την πολιορκία της Σάμου, καθώς οι Σάμιοι βοηθούνται από τους Πέρσες. Τελικώς οι Σάμιοι παραδίδονται και γίνονται πάλι υποτελείς των Αθηναίων.
* Ο Σπούριος Μαίλιος, εύπορος Ρωμαίος πληβείος, προσπαθεί να εξαγοράσει λαϊκή υποστήριξη για να γίνει ο ίδιος βασιλιάς και, σε καιρό λιμού (βλ. 440 π.Χ.), αγοράζει ένα κατάστημα σιτηρών και τα πωλεί σε χαμηλές τιμές στον λαό. Ο πατρίκιος Λούκιος Μινούκιος, «πρόεδρος της αγοράς» (*praefectus annonae*), κατηγορεί τον Μαίλιο ότι επιχειρεί να υφαρπάξει την εξουσία. Ο Μαίλιος καλείται ενώπιον του τότε δικτάτορα Κιγκινάτου, αλλά αρνείται να εμφανισθεί. Λίγο αργότερα ο Μαίλιος δολοφονείται από τον Γάιο Σερουίλιο Αχάλα και το σπίτι του καίγεται και κατεδαφίζεται.

## Θάνατοι
* Σπούριος Μαίλιος, εύπορος Ρωμαίος πληβείος

Κατηγορία:Έτη
Διεθνές Κινηματογραφικό Φεστιβάλ της Ουαγκαντουγκού

μικρογραφία|Διεθνές Κινηματογραφικό Φεστιβάλ της Ουαγκαντουγκού (FESPACO), Ουαγκαντουγκού, Μπουρκίνα Φάσο,2013.
Το **Διεθνές Κινηματογραφικό Φεστιβάλ της Ουαγκαντουγκού**, είναι το μοναδικό διεθνές κινηματογραφικό φεστιβάλ της Αφρικής. Διεξάγεται κάθε δύο χρόνια και είναι περισσότερο γνωστό ως **FESPACO**. Η έδρα του είναι η πρωτεύουσα της Μπουρκίνα Φάσο, η Ουαγκαντουγκού. Στην απονομή του 2009, κέρδισε το μεγάλο βραβείο η ταινία "Teza" του Χαϊλέ Γκερίμα, που καταγράφει την εποχή της δικτατορίας στην Αιθιοπία.

## Οι νικητές στο Κινηματογραφικό Φεστιβάλ (FESPACO)

## Εξωτερικοί σύνδεσμοι
* Λίστα των νικητών 

## Παραπομπές


Κατηγορία:Φεστιβάλ κινηματογράφου
Κατηγορία:Πολιτισμός της Μπουρκίνα Φάσο
437 π.Χ.

## Γεγονότα
* Ο Περικλής, ασχολούμενος με το αθηναϊκό εμπόριο, προκειμένου να αντιμετωπίσει τη συμμαχία Θράκης-Σκυθίας, στέλνει τον στόλο στον Πόντο και δημιουργεί φιλικές σχέσεις με τις ελληνικές πόλεις της περιοχής.
* Ο αρχιτέκτονας Μνησικλής αρχίζει να κατασκευάζει τα Προπύλαια στην Ακρόπολη των Αθηνών. Οι εργασίες αναστέλλονται το 432 π.Χ., οπότε κατόπιν, εξαιτίας του Πελοποννησιακού Πολέμου, το έργο δεν ολοκληρώθηκε ποτέ.

Κατηγορία:Έτη
452 π.Χ.

## Γεγονότα
* Η προσπάθεια των Συβαριτών να ανακαταλάβουν την πόλη τους από τους Κροτωνιάτες αποτυγχάνει.
* Τελούνται οι 82οι Ολυμπιακοί Αγώνες της αρχαιότητας. Ολυμπιονίκες στέφονται οι Αρίστων, Εύβουλος, Ιππόβοτος, Λεοντίσκος, Ψαύμιος και άλλοι.

Κατηγορία:Έτη
436 π.Χ.

## Γεγονότα
* Στην Επίδαμνο ξεσπούν ταραχές ανάμεσα στους ολιγαρχικούς και τους δημοκρατικούς της πόλης.
* Μετά το ταξίδι του Περικλέους στα παράλια του Ευξείνου Πόντου, ιδρύεται μια μεγάλη αθηναϊκή αποικία, η Αμφίπολις, με στόχο τον έλεγχο των μεταλλείων της Θράκης. Η αποικία αυτή βρίσκεται ανησυχητικά κοντά σε ένα προπύργιο των Κορινθίων στην περιοχή, την Ποτίδαια. Η Κόρινθος αισθάνεται έτσι ότι πιέζεται εμμέσως από την Αθήνα.

## Γεννήσεις
* Ισοκράτης, Αθηναίος ρήτορας

## Θάνατοι
* Τζεν-τζι, Κινέζος φιλόσοφος

Κατηγορία:Έτη
435 π.Χ.

## Γεγονότα
* Ξεσπά πόλεμος ανάμεσα στους Κερκυραίους και στους Κορινθίους με αφορμή την Επίδαμνο. Η επέμβαση των Αθηναίων θέτει σε κίνδυνο την εύθραυστη ειρήνη τους με τη Σπάρτη.
* Χρυσελεφάντινο άγαλμα του θεού Δία ολοκληρώνεται στην Ήλιδα από τον Αθηναίο γλύπτη Φειδία για τον Ναό του Δία στην Ολυμπία («Άγαλμα του Ολυμπίου Διός»). Το άγαλμα γίνεται περίφημο σε όλη την αρχαία Ελλάδα και συγκαταλέγεται στα «Επτά θαύματα του αρχαίου κόσμου». Το έργο έχει ύψος 13 μέτρα (περίπου εφτά φορές μεγαλύτερο από το φυσικό μέγεθος) και καταλαμβάνει όλο το εσωτερικό ύψος του ναού.

## Γεννήσεις
* Φιλόξενος ο Κυθήριος, Έλληνας διθυραμβικός ποιητής (πιθανή χρονολογία)

## Θάνατοι
* Εμπεδοκλής, Έλληνας φιλόσοφος (πιθανή χρονολογία)

Κατηγορία:Έτη
434 π.Χ.

## Γεγονότα
* Η Αθήνα εισάγει το Μεγαρικό ψήφισμα, που ήταν ουσιαστικά ένα οικονομικό εμπάργκο κατά των Μεγάρων και χειροτέρευσε τις σχέσεις μεταξύ Αθηνών και Σπάρτης (η οποία ήταν σύμμαχος των Μεγάρων), αποτελώντας έτσι ένα από τα αίτια του Πελοποννησιακού Πολέμου.
* Ο Φίλιππος, αδελφός του Περδίκκα Β΄ της Μακεδονίας διεκδικεί από τον Περδίκκα τον θρόνο και ζητά την υποστήριξη των Αθηνών και του βασιλέως Δέρδα της Ελιμείας. Αντιδρώντας, ο Περδίκκας υποκινεί εξεγέρσεις σε μερικές πόλεις που ήταν υποτελείς στους Αθηναίους, όπως η Ποτίδαια.
* Ο Αναξαγόρας συλλαμβάνεται από τους πολιτικούς αντιπάλους του Περικλέους με κατηγορία την ασέβεια έναντι των θεών. Ο Περικλής επιστρατεύει όλη τη ρητορική του δεινότητα και πειθώ για να τον απελευθερώσει. Ακόμα κι έτσι, επιβάλλεται πρόστιμο στον Αναξαγόρα, ο οποίος επιπλέον υποχρεώνεται σε εξορία στη Λάμψακο.
* Λέγεται ότι όσο βρισκόταν στη φυλακή, ο Αναξαγόρας επεχείρησε να τετραγωνίσει τον κύκλο με κανόνα και διαβήτη.

## Θάνατοι
* Δούκας Τσινγκ του Κράτους των Τσιν στην Κίνα

Κατηγορία:Έτη
432 π.Χ.

## Γεγονότα
* Μάχη της Ποτίδαιας, νίκη των Αθηναίων, που έχουν αρχηγούς τον Αρχέστρατο και τον Ιππόνικο. Οι Αθηναίοι επιπλέον, υπό τον Αρχέστρατο, επιτίθενται στους Μακεδόνες του Περδίκκα Β΄, επειδή οι Μακεδόνες είχαν συμμαχήσει με την Ποτίδαια. Οι Αθηναίοι καταλαμβάνουν τη Θέρμη (τη σημερινή Θεσσαλονίκη) και μετά πολιορκούν την Πύδνα.
* Ιδρύεται η ελληνική αποικία Ηράκλεια η Λευκανική στη Μεγάλη Ελλάδα.
* Ο αστρονόμος Μέτων ο Αθηναίος εισάγει τον Μετωνικό κύκλο ή Κύκλο του Μέτωνος στο Αττικό ημερολόγιο. Επίσης, μαζί με τον Ευκτήμονα, διακριβώνει το θερινό ηλιοστάσιο στις 27 Ιουνίου.
* Ο Φειδίας ολοκληρώνει τον γλυπτό διάκοσμο του Παρθενώνα.

## Θάνατοι
* Κλεόστρατος ο Τενέδιος, Έλληνας αστρονόμος (πιθανή χρονολογία)
* Καλλίας Β´, Αθηναίος πολιτικός και δημόσιο πρόσωπο (προσεγγιστική χρονολογία)

Κατηγορία:Έτη
Ουαγκαντουγκού

thumb|right|Τζαμί στην Ουαγκαντουγκού
Η **Ουαγκαντουγκού** () είναι η πρωτεύουσα της αφρικανικής χώρας Μπουρκίνα Φάσο. Είναι γνωστή στους κινηματογραφόφιλους, καθώς εκεί διεξάγεται κάθε δύο χρόνια το Διεθνές Κινηματογραφικό Φεστιβάλ FESPACO.

## Παραπομπές


## Εξωτερικοί σύνδεσμοι

* Ouagadougou Επίσημος ιστότοπος της Κυβέρνησης της Ουαγκαντουγκού.
* Το σχέδιο της Ouagadougou
* Burkina-Faso: Le plan de Ouagadougou.(2004). Le plan de Ouagadougou(Burkina-Faso)

Κατηγορία:Γεωγραφία της Μπουρκίνα Φάσο
Κατηγορία:Πρωτεύουσες της Αφρικής
430 π.Χ.

## Γεγονότα
* Πελοποννησιακός Πόλεμος: Οι Σπαρτιάτες λεηλατούν την Αττική, αλλά ο Περικλής δεν πτοείται και συνεχίζει την τακτική της άμυνας εντός των Μακρών Τειχών Αθηνών-Πειραιώς και την επίθεση μόνο με το αθηναϊκό ναυτικό (που είναι και το ισχυρότερο), με το οποίο εκκινεί για να λεηλατήσει τις ακτές της Πελοποννήσου, παίρνοντας 100 αθηναϊκά πλοία.
* Ξεσπά ο λοιμός των Αθηνών, μια πανδημία πιθανότατα τύφου. Επειδή οι κάτοικοι όλης της Αττικής συνωστίζονται μέσα στα τείχη, η ασθένεια σκοτώνει περίπου το 25% του πληθυσμού εντός διετίας (πάνω από 30 χιλιάδες ανθρώπους). Ο ίδιος ο Περικλής πεθαινει από το μικρόβιο. Ο φόβος της επιδημίας εξαπλώνεται και έξω από την πόλη, καθώς οι Σπαρτιάτες εγκαταλείπουν την πολιορκία μη θέλοντας να διακινδυνεύσουν επαφή με τον μολυσμένο πληθυσμό. 
* Η Ποτίδαια υποκύπτει στην πολιορκία των Αθηναίων τον χειμώνα, καθώς οι κάτοικοί της έχουν φθάσει στο σημείο να τρώνε πτώματα για να επιβιώσουν από την πείνα.
* Ο Σικυώνιος γλύπτης Πολύκλειτος ολοκληρώνει ένα από τα κορυφαία έργα του, τον «Διαδούμενο».
* Παραδοσιακή χρονολογία κατά την οποία ο Προφήτης Μαλαχίας συγγράφει το ομώνυμο βιβλίο της Παλαιάς Διαθήκης, το τελευταίο χρονικά των προφητικών βιβλίων της.

## Γεννήσεις
* Διονύσιος ο Πρεσβύτερος, τύραννος των Συρακουσών (πιθανή χρονολογία)
* Ξενοφών, Έλληνας ιστορικός (προσεγγιστική χρονολογία)

## Θανατοι
Περικλής

Κατηγορία:Έτη
429 π.Χ.

## Γεγονότα
* Ο Λοιμός των Αθηνών σκοτώνει χιλιάδες Αθηναίους, μεταξύ των οποίων και τον Περικλή, τον οποίο διαδέχεται στην ηγεσία των Αθηνών ο αρχηγός της αντιπολιτεύσεως Κλέων.

### Πελοποννησιακός Πόλεμος
* Οι Αθηναίοι υπό τον Ξενοφώντα εκστρατεύουν κατά της Χαλκίδας. Καταστρέφουν σοδειές έξω από τη Σπάρτωλο και έρχονται σε επαφή με τη φιλοαθηναϊκή φατρία στη Χαλκίδα, αλλά οι υπόλοιποι Χαλκιδείς ζητούν βοήθεια από την Όλυνθο. Ενωμένος στρατός της Χαλκίδας, της Σπαρτώλου και της Ολύνθου μάχεται τους Αθηναίους στη Μάχη της Σπαρτώλου, αλλά ηττάται. Φθάνουν ωστόσο σύντομα ενισχύσεις από την Όλυνθο, οπότε οι Αθηναίοι δέχονται δεύτερη επίθεση, περικυκλώνονται και όλοι οι αρχηγοί τους και 430 στρατιώτες τους σκοτώνονται.
* Μεγάλη επιτυχία του Αθηναίου ναυάρχου Φορμίωνος, καθώς νικά σε δύο ναυμαχίες: στη Ναύπακτο και στο Ρίο. Στην πρώτη, με τα 20 πλοία του αντιμετώπισε 47 κορινθιακά πλοία που πήγαιναν να ενισχύσουν τον Σπαρτιάτη στρατηγό Κνήμο στην εκστρατεία του στην Ακαρνανία. Στη δεύτερη ναυμαχία ο Φορμίων συνέτριψε τον στόλο των 77 πλοίων του ίδιου του Κνήμου.
* Συμμαχώντας με την κρητική πόλη Πολίχνη, οι Αθηναίοι καταστρέφουν την επίσης κρητική πόλη Κυδωνία.
* Ο βασιλιάς των Μακεδόνων Περδίκκας Β΄ προδίδει για μια ακόμα φορά τους Αθηναίους: Στέλνει χίλιους στρατιώτες για να στηρίξουν την εκστρατεία των Σπαρτιατών στην Ακαρνανία, αλλά αυτοί φθάνουν μετά το τέλος της (βλ. προηγ.). Σε αντίποινα, ο σύμμαχος των Αθηναίων βασιλιάς Σιτάλκης των Οδρύσων της Θράκης εισβάλλει στη Μακεδονία με μεγάλη στρατιά, που περιλαμβάνει και άλλα θρακικά και παιονικά φύλα (π.χ. Δίοι, Αγριάνες και Λαιαίοι). Καθυστερούν ωστόσο οι ενισχύσεις που του είχε υποσχεθεί η Αθήνα. Ο Περδίκκας μεταχειρίζεται τη διπλωματία, υποσχόμενος να παντρέψει την αδελφή του με τον ανεψιό του Σιτάλκη, ο οποίος και πείθει τον θείο του να εγκαταλείψει τη Μακεδονία.

## Γεννήσεις
* Ατέας, βασιλιάς της Σκυθίας (προσεγγιστική χρονολογία)

## Θάνατοι
* Περικλής, Αθηναίος πολιτικός

## Παραπομπές


Κατηγορία:Έτη
427 π.Χ.

## Γεγονότα
* Βασιλιάς της Σπάρτης γίνεται ο Άγις Β΄, διαδεχόμενος τον πατέρα του Αρχίδαμος Β΄.
* Οι Πλαταιές παραδίδονται στους Σπαρτιάτες και τους Θηβαίους, μόνο αφού η φρουρά της πόλεως κοντέψει να πεθάνει από την πείνα. Περισσότεροι από 200 αιχμάλωτοι θανατώνονται και η πόλη καταστρέφεται.
* Η Μυτιλήνη παραδίδεται στους Αθηναίους. Ο Αθηναίος ηγέτης Κλέων επιμένει να καταστραφεί η πόλη και να εκτελεσθούν οι κάτοικοι, ωστόσο μετά από εκκλήσεις αρκετών Αθηναίων πολιτών η απόφασή του ανακαλείται και εκτελούνται μόνο οι πρωτοστατήσαντες στην εξέγερση των Μυτιληναίων.
* Ο εμφύλιος πόλεμος στην Κέρκυρα, στον οποίο οι Αθηναίοι και οι Σπαρτιάτες έχουν αναμιχθεί χωρίς αποτέλεσμα, καταλήγει σε νίκη των δημοκρατικών (που υποστηρίζουν μια συμμαχία με την Αθήνα) επί των ολιγαρχικών.
* Σε μια απόπειρα να αποκλείσουν τη Σπάρτη από την πρόσβαση στα δημητριακά από τη Σικελία, οι Αθηναίοι ανταποκρίνονται σε μια έκκληση για βοήθεια μιας αντιπροσωπίας της πόλεως Λεοντίνοι υπό τον ρήτορα Γοργία. Οι Λεοντίνοι απειλούνται από τις γειτονικές τους Συρακούσες, που είναι σύμμαχες της Σπάρτης. Ωστόσο η αθηναϊκή αποστολή υπό τον στρατηγό Λάχη δεν μπορεί να παράσχει επαρκή βοήθεια. Αργότερα ο Λάχης θα διωχθεί από τον Κλέωνα για την αποτυχία του αυτή.
* Διδάσκεται η τραγωδία ''Εκάβη'' του Ευριπίδη.
* Η κωμωδία ''Δαιταλείς'' του Αριστοφάνη παρουσιάζεται στα Διονύσια.

## Γεννήσεις
* Πλάτων, Έλληνας φιλόσοφος (πιθανή χρονολογία)

## Θάνατοι
* Αρχίδαμος Β΄, βασιλιάς της Σπάρτης

Κατηγορία:Έτη
445 π.Χ.

## Γεγονότα
* Στρατεύματα της Σπάρτης υπό την ηγεσία του βασιλιά Πλειστοάνακτα εισβάλλουν στην Αττική. Τελικά οι δύο αντίπαλες πόλεις με πρωτοβουλία του Περικλή υπογράφουν συνθήκη ειρήνης, που είναι περισσότερο γνωστή ως *Τριακοντούτεις Σπονδές*. Στη συνέχεια ο Περικλής συντρίβει τους επαναστατημένους Ευβοείς.
* Ολοκληρώνεται η κατασκευή του Ναού του Ποσειδώνα στο ακρωτήριο Σούνιο.

## Γεννήσεις
* Αριστοφάνης, Έλληνας ποιητής
* Δαρείος Β', βασιλιάς της Περσικής αυτοκρατορίας

Κατηγορία:Έτη
433 π.Χ.

## Γεγονότα
* Διεξάγεται η Ναυμαχία των Συβότων μεταξύ Κορινθίων και Κερκυραίων, με αμφίρροπο αποτέλεσμα. Οι Αθηναίοι συμμετέχουν με μικρή μοίρα του στόλου τους, στο πλευρό των Κερκυραίων. Κατόπιν, οι Αθηναίοι πολιορκούν την Ποτίδαια, αποικία των Κορινθίων.
* Οι Κορίνθιοι, αναστατωμένοι από τις ενέργειες των Αθηναίων, απευθύνουν έκκληση προς τη Σπάρτη να αναλάβει δράση κατά των Αθηνών. Στην έκκληση αυτή υποστηρίζονται από τους Μεγαρείς (που έχουν πληγεί έντονα από το Μεγαρικό ψήφισμα του Περικλέους) και τους κατοίκους της Αίγινας (που φορολογούνται αγρίως από τον Περικλή, ο οποίος τους έχει αρνηθεί την αυτοδιοίκηση).
* Ο Περικλής ανανεώνει τις συμμαχίες των Αθηνών με το Ρήγιο και τους Λεοντίνους, απειλώντας την οδό ανεφοδιασμού σε τρόφιμα της Σπάρτης από τη Σικελία.

Κατηγορία:Έτη
426 π.Χ.

## Γεγονότα
* Μάχη των Όλπων: Οι Αθηναίοι υπό τον στρατηγό Δημοσθένη νικούν τους Σπαρτιάτες.
* Μάχη της Τανάγρας (426 π.Χ.): Οι Αθηναίοι νικούν τους Βοιωτούς.
* Ο Αριστοφάνης παρουσιάζει την κωμωδία *[[Βαβυλώνιοι (κωμωδία)|Βαβυλώνιοι]]* στα Διονύσια.

## Θάνατοι
* Ευρύλοχος, Σπαρτιάτης στρατηγός (στη Μάχη των Όλπων)
* Βασιλιάς Κάο των Τζόου, ο 31ος βασιλιάς της κινεζικής Δυναστείας των Τζόου

Κατηγορία:Έτη
423 π.Χ.

## Γεγονότα
* Ο Όχος, σατράπης της Υρκανίας, γιος του Αρταξέρξη Α΄ και μιας Βαβυλώνιας παλλακίδας ονόματι Κοσμαρτιδηνής, παίρνει την εξουσία στην Περσία από τον Σογδιανό, τον οποίο εκτελεί. Ο νέος βασιλιάς κυβερνά με το όνομα Δαρείος Β΄.
* Στην Αθήνα παρουσιάζονται για πρώτη φορά στο θέατρο τα νέα έργα *[[Νεφέλες (κωμωδία)|Νεφέλες]]* του Αριστοφάνη, *[[Τραχίνιαι]]* του Σοφοκλέους και *Πυτίνη* (= «φιάλη») του (97χρονου πλέον) Κρατίνου.

### Πελοποννησιακός Πόλεμος
* Η Αθήνα και η Σπάρτη υπογράφουν ανακωχή, καθώς ο Λάχης πείθει τους Αθηναίους σχετικά, ώστε να ελεγχθεί η πρόοδος του πλέον αποτελεσματικού αρχηγού των Σπαρτιατών, του Βρασίδα. Ωστόσο, η «Λαχίειος Ειρήνη» δεν ανακόπτει τον Βρασίδα και καταρρέει μέσα σε ένα έτος.
* Ο Βρασίδας, αγνοώντας την ανακωχή, καταλαμβάνει τις πόλεις Σκιώνη και Μένδη στη Χαλκιδική, ενώ ελπίζει να φθάσει μέχρι την Αθήνα και να απελευθερώσει Σπαρτιάτες αιχμαλώτους. Η ΑΘήνα στέλνει ενισχύσεις υπό τον Νικία, που ανακαταλαμβάνουν τη Μένδη.

## Θάνατοι
* Σογδιανός, βασιλιάς της Περσίας

Κατηγορία:Έτη
422 π.Χ.

## Γεγονότα
* Μάχη της Αμφίπολης: Οι Σπαρτιάτες νικούν τους Αθηναίους, όμως και οι δύο αρχηγοί, ο Βρασίδας και ο Κλέων αντίστοιχα, σκοτώνονται.
* Ο 28χρονος Αλκιβιάδης αναλαμβάνει την αρχηγία της φιλοπολεμικής παρατάξεως στην Αθήνα.
* Στην Αθήνα παρουσιάζεται για πρώτη φορά στο θέατρο η καινούργια κωμωδία ''Σφήκες'' του Αριστοφάνη.

## Γεννήσεις

## Θάνατοι
* Βρασίδας, αξιωματικός της αρχαίας Σπάρτης
* Κλέων, αρχαίος Αθηναίος στρατηγός

Κατηγορία:Έτη
421 π.Χ.

## Γεγονότα
* 15 Απριλίου – Η Σπάρτη με τον βασιλιά Πλειστοάνακτα και η Αθήνα με τον Νικία διαπραγματεύονται και διακόπτουν τις εχθροπραξίες του Πελοποννησιακού Πολέμου, υπογράφοντας τη «Νικίειο Ειρήνη», που θα διαρκέσει μόνο έξι χρόνια αντί των τριάντα που προβλεπόταν. 17 αντιπρόσωποι από κάθε πλευρά δίνουν όρκο να την κρατήσουν. Ταυτοχρόνως όμως ο Αλκιβιάδης οργανώνει μια συμμαχία κατά της Σπάρτης με τις δημοκρατικές πόλεις-κράτη Άργος, Μαντίνεια και Ήλιδα.
* Η πόλη της Κύμης, η βορειότερη από τις ελληνικές αποικίες στην Ιταλία, κυριεύεται από τους Σαμνίτες.
* Παρουσιάζεται για πρώτη φορά *[[Ειρήνη (κωμωδία)|Η Ειρήνη]]*, κωμωδία του Αριστοφάνη.
* Ξεκινά η κατασκευή της «Προστάσεως των Κορών» με τις Καρυάτιδες στο Ερέχθειο της Ακροπόλεως των Αθηνών.

## Θάνατοι
* Κρατίνος, Έλληνας συγγραφέας κωμωδίας (ημερομηνία κατά προσέγγιση, γενν. 520 π.Χ.)

Κατηγορία:Έτη
418 π.Χ.

Το έτος **418 π.Χ.** ήταν ένα έτος του προ-Ιουλιανού Ρωμαϊκού ημερολογίου. Τότε, ήταν γνωστό ως **Έτος του Δικαστηρίου των Φιδένας, Αξίλλα και Μαγκουλάνους** (ή, πιο σπάνια, **έτος 336 ''[[Ab urbe condita]]**''). Η ονομασία 418 π.Χ. για το έτος αυτό έχει χρησιμοποιηθεί από την πρώιμη μεσαιωνική περίοδο, όταν η ημερολογιακή εποχή του μ.Χ. έγινε η διαδεδομένη μέθοδος στην Ευρώπη για την ονομασία των ετών.

## Γεγονότα
* Η Μάχη της Μαντινείας είναι η μεγαλύτερη χερσαία μάχη του Πελοποννησιακού Πολέμου (με 10.000 στρατεύματα σε κάθε πλευρά). Η Σπάρτη υπό τον βασιλιά Άγι Β΄ έχει μια σημαντική νίκη επί του Άργους (και των συμμάχων της Αθήνας, Έλλης και Μαντινείας), η οποία έσπασε τη συνθήκη του με τον βασιλιά της Σπάρτης Άγι Β΄ με την επιμονή του Αλκιβιάδη. Η μεγάλη νίκη του Άγι Β΄ διορθώνει το κακό που έκανε στους Σπαρτιάτες η προηγούμενη ανακωχή του με το Άργος. Ο διοικητής των Αθηναϊκών δυνάμεων, Λάχητος, σκοτώνεται στη μάχη.
* Ο βασιλιάς Άγις Β΄ της Σπάρτης δραπετεύει με την καταστροφή του σπιτιού του και τιμωρείται με πρόστιμο 100.000 δραχμών για την αποτυχία του να εκπληρώσει το όφελός τους υποσχόμενος πιο επιτυχημένες εκβάσεις στο μέλλον.
* Εντυπωσιασμένοι με τη νίκη των Σπαρτιατών, οι κάτοικοι του Άργους αλλάζουν την κυβέρνησή τους από δημοκρατία σε ολιγαρχία και λήγουν την υποστήριξή τους προς την Αθήνα υπέρ μίας συμμαχίας με τη Σπάρτη. Πολλοί από τους συμμάχους του Άργους κάνουν το ίδιο. Η Αθήνα γίνεται όλο και πιο απομονωμένη.
* Ο Αλκιβιάδης παροτρύνει τους Αθηναίους να κατακτήσουν τις Συρακούσες, να υποτάξουν τη Σικελία και την Καρχηδόνα κι έτσι να κερδίζουν πρόσθετες δυνάμεις που θα τους επιτρέψουν να τερματίσουν τον πόλεμο εναντίον της Σπάρτης. Το τολμηρό επιθετικό του σχέδιο κερδίζει την υποστήριξη των Αθηναίων.

## Γεννήσεις
*Επαμεινώνδας, Έλληνας στρατηγός και πολιτικός
* Ιφικράτης, Αθηναίος στρατηγός (ημερομηνία κατά προσέγγιση) (θ. 353 π.Χ.)

## Θάνατοι
* Λάχητος, Αθηναίος αριστοκράτης και στρατηγός (γ. 475 π.Χ.)
Κατηγορία:Έτη
419 π.Χ.

Το έτος **419 π.Χ.** ήταν ένα έτος του προ-Ιουλιανού Ρωμαϊκού ημερολογίου. Τότε, ήταν γνωστό ως **Έτος του Δικαστηρίου των  Λανάτους, Ρούτιλους, Τρισίπιτινους και Αξίλλα** (ή, πιο σπάνια, **έτος 335 ''[[Ab urbe condita]]***). Η ονομασία 419 π.Χ. για το έτος αυτό έχει χρησιμοποιηθεί από την πρώιμη μεσαιωνική περίοδο, όταν η [[Ημερολογιακή Εποχή|ημερολογιακή εποχή]] του [[μ.Χ.]] έγινε η διαδεδομένη μέθοδος στην Ευρώπη για την ονομασία των ετών.

==Γεγονότα==
* Παρά την ισχύ της [[Νικίειος Ειρήνη|ειρήνης του Νικιά]], ο βασιλιάς της [[Αρχαία Σπάρτη|Σπάρτης]] [[Άγις Β΄]] συγκεντρώνει έναν ισχυρό στρατό και κατηφορίζει στο [[Άργος]] πραγματοποιώντας την πορεία το το βράδυ από το βορρά. Οι συμμαχικές του Βοιωτικές δυνάμεις αποτυγχάνουν, αλλά είναι σε θέση να συνάψει μια συνθήκη με το Άργος.
* Παρουσιάζεται η *Ανδρομάχη*, έργο του [[Ευριπίδης|Ευριπίδη]].
* Παρουσιάζεται η *Ηλέκτρα*, έργο του [[Σοφοκλής|Σοφοκλή]]. Το έργο παίρνει το θέμα του από τους *Χοηφόρους'' του Αισχύλου.
## Γεννήσεις

## Θάνατοι

Κατηγορία:Έτη
416 π.Χ.

## Γεγονότα
*  Με την ενθάρρυνση του Αλκιβιάδη οι Αθηναίοι καταλαμβάνουν και καταστρέφουν τη Μήλο (η οποία είχε παραμείνει ουδέτερη κατά τον Πελοποννησιακό Πόλεμο. Συμπεριφέρονται προς τους Μηλίους με μεγάλη σκληρότητα, σκοτώνοντας όλους τους άνδρες που ήταν ικανοί να φέρουν όπλα και μετατρέποντας σε δούλους όλες τις γυναίκες και όλα τα παιδιά.
* Στη Σικελία η Ιωνική πόλη Σεγέστα (ή Έγεστα ή Αίγεστα) ζητεί τη βοήθεια των Αθηναίων για προστασία από τη δωρική πόλη Σελινούντα (η οποία υποστηρίζεται από τις ισχυρές Συρακούσες).
* Στην Αθήνα οστρακίζεται ο δημαγωγός πολιτικός Υπέρβολος (πιθανώς όμως αυτό έγινε το 415 π.Χ.).
* Παίζεται («διδάσκεται») για πρώτη φορά η τραγωδία του Ευριπίδη *[[Ηρακλής μαινόμενος]]* (πιθανότερη χρονολογία).
* Ο τραγικός ποιητής Αγάθων κερδίζει το πρώτο βραβείο στα Λήναια με άγνωστο έργο του. Το ίδιο έτος φαίνεται ότι παρεκάθησε σε συμπόσιο που περιγράφεται από τον Πλάτωνα, στο οποίο συμμετείχαν επίσης ο Αλκιβιάδης, ο Σωκράτης και ο Αριστοφάνης.

Κατηγορία:Έτη
414 π.Χ.

## Γεγονότα
* Η Αθήνα ανταποκρίνεται σε εκκλήσεις του στρατηγού Νικία, στέλνοντας 73 πλοία στη Σικελία υπό την ηγεσία του Δημοσθένη για να βοηθήσει τον Νικία και τις δυνάμεις του στην πολιορκία των Συρακουσών.
* Ο στρατός της Αθήνας επιτίθεται στις Συρακούσες. Μετά τα αθηναϊκά στρατεύματα αποδιοργανώνονται από τον Σπαρτιάτη διοικητή Γύλιππο. Ο Αθηναίος διοικητής Λάμαχος σκοτώνεται. Ο Νικίας, αν και άρρωστος, παραμένει ο μόνος υπεύθυνος για την πολιορκία των Συρακουσών.
* Παρουσιάζεται για πρώτη φορά η κωμωδία του Αριστοφάνη ''Όρνιθες''.

## Θάνατοι
* Λάμαχος, Αθηναίος στρατηγός

Κατηγορία:Έτη
411 π.Χ.

## Γεγονότα
* 9 Ιουνίου – Αθηναϊκό πραξικόπημα του 411 π.Χ.: Ανατρέπεται το δημοκρατικό πολίτευμα στην Αθήνα από 4 ολιγάρχες εξτρεμιστές: τον Αντιφώντα, τον Θηραμένη, τον Πείσανδρο και τον Φρύνιχο. Το καθεστώς παύει να έχει δημοκρατική βουλή και μετατρέπεται σε ολιγαρχία, αν και αυτή αντικαθίσταται από ένα συμβούλιο ονομαζόμενο «Βουλή των Τετρακοσίων». Ο Θουκυδίδης συσχετίζει την ανατροπή του πολιτεύματος με τη Σικελική εκστρατεία και την έκβασή της. Το νέο καθεστώς επιβιώνει επί τετράμηνο.
* Το αθηναϊκό πολεμικό ναυτικό υπό τον Θρασύβουλο ανακαλεί τον Αλκιβιάδη από την Περσία. Ο Αλκιβιάδης εκλέγεται στρατηγός των Αθηναίων από τη Βουλή των Τετρακοσίων μετά από αίτημα του Θηραμένη.
* Ναυμαχία στο Κυνός Σήμα: Νικητές οι Αθηναίοι του Θρασύλου, του Αλκιβιάδη και του Θρασυβούλου έναντι των Σπαρτιατών του Μινδάρου.
* Στο στράτευμα της φρουράς του Πειραιώς σημειώνεται εξέγερση και η Βουλή των Τετρακοσίων στέλνει τον Θηραμένη να την καταπνίξει. Αντί αυτού ο Θηραμένης θέτει τον εαυτό του επικεφαλής των στασιαστών. Ο Φρύνιχος δολοφονείται και ακολουθεί επανασύγκληση της Εκκλησίας του Δήμου, η οποία καθαιρεί τη Βουλή των Τετρακοσίων και αποκαθιστά το παραδοσιακό καθεστώς. Ωστόσο περιορίζει κάποια από τα προνόμια των πολιτών σε ένα σώμα που αποκαλείται «οι Πεντακισχίλιοι» (οι 5.000).
* Ο Αντιφών υπερασπίζεται τον εαυτό του εκφωνώντας έναν λόγο τον οποίο ο Θουκυδίδης περιγράφει ως τον καλύτερο που έγινε ποτέ από άνδρα δικαζόμενο επί ποινή θανάτου. Ωστόσο ο Αντιφών δεν κατορθώνει να πείσει τους δικαστές του και εκτελείται για προδοσία.
* Ναυμαχία της Σύμης: Σπαρτιάτες εναντίον Αθηναίων. Το αποτέλεσμα αμφίρροπο.
* Παρουσιάζονται για πρώτη φορά στη θεατρική σκηνή οι νέες κωμωδίες του Αριστοφάνη ''Λυσιστράτη'' και ''Θεσμοφοριάζουσαι'', και πιθανώς η τραγωδία του Ευριπίδη *[[Ιφιγένεια εν Ταύροις]]* (γράφηκε μεταξύ 414 και 412 π.Χ.).

## Γεννήσεις
* Τιμολέων, Κορίνθιος στρατηγός και πολιτικός (πιθανότερη χρονολογία)

## Θάνατοι
* Φρύνιχος, στρατηγός (ναύαρχος) και πολιτικός (δολοφονία)
* Αντιφών ο Ραμνούσιος, Αθηναίος ρήτορας και πολιτικός (εκτέλεση)

Κατηγορία:Έτη
Ελληνικές βουλευτικές εκλογές 1906

**Την [[Δευτέρα]] [[26 Μαρτίου]] [[1906]] διενεργήθηκαν εθνικές βουλευτικές εκλογές**, τις οποίες κέρδισε με ισχυρή πλειοψηφία (111 έδρες) το *κόμμα* του Κερκυραίου πολιτικού Γεωργίου Θεοτόκη, συνεχίζοντας έτσι την πρωθυπουργική θητεία του που έχει αρχίσει ήδη από τον Δεκέμβριο του 1905.
## προς τις εκλογές
Μετά τη δολοφονία του Θεόδωρου Δηλιγιάννη στις 31 Μαΐου 1905, ο κατακερματισμός των βουλευτών σε πολλές φατρίες, οδήγησε στην αδυναμία σχηματισμού ισχυρής κυβέρνησης. Οι προθέσεις των Αλέξανδρου Ρώμα, Κωνσταντίνου Καραπάνου αλλά και του Δημητρίου Ράλλη (που δεν ανήκε στο  κυρίως σώμα των υποστηρικτών του Δηλιγιάννη), να διεκδικήσουν την αρχηγία, επέφεραν την παρέμβαση του βασιλιά, ο οποίος ζήτησε από την κοινοβουλευτική ομάδα, να εκλέξει αυτή, ύστερα από ψηφοφορία, τον αρχηγό της. Οι βουλευτές τότε, ανακήρυξαν με 82 ψήφους υπέρ τον Κυριακούλη Μαυρομιχάλη ως πρόεδρο του Εθνικού κόμματος (όπως ήταν ο ανεπίσημος τίτλος του *κόμματος Δηλιγιάννη*). Επειδή αυτές οι ψήφοι δεν επαρκούσαν για την δημιουργία κυβέρνησης πλειοψηφίας, ύστερα από πολλές διαβουλεύσεις σχηματίστηκε τελικά κυβέρνηση συνεργασίας Μαυρομιχάλη - Ράλλη η οποία πήρε την κοινοβουλευτική πλειοψηφία και διατηρήθηκε στην εξουσία μέχρι τις 5 Δεκεμβρίου του 1905. 
Η συμμαχία Μαυρομιχάλη - Ράλλη, δεν κατόρθωσε να μακροημερεύσει λόγω των σφοδρών διαφωνιών που είχαν ξεσπάσει στο εσωτερικό της κοινοβουλευτικής ομάδας, και έτσι, ο βασιλιάς αμέσως μετά την παραίτηση της κυβέρνησης, έδωσε την Πρωθυπουργία, στον αρχηγό του δεύτερου σε δύναμη κόμματος του κοινοβουλίου, σε αυτό του Γεωργίου Θεοτόκη. Ο Θεοτόκης, μη θέλοντας να εξαρτάται από την ψήφο ανοχής των *δηλιγιννιακών βουλευτών* προκειμένου να κυβερνήσει, προκήρυξε εκλογές για τις 26 Μαρτίου 1906, τις οποίες κατάφερε να κερδίσει άνετα.  

## οι εκλογές
Οι εκλογές αυτές διεξήχθησαν με τις αλλαγές που είχε επιφέρει η προηγούμενη κυβέρνηση Δηλιγιάννη στον εκλογικό νόμο, η σημαντικότερη των οποίων ήταν η μείωση των βουλευτικών εδρών (ο αριθμός των εδρών τότε δεν είχε κατοχυρωθεί συνταγματικά και εξαρτώνταν από τις ψήφους που έπαιρναν οι βουλευτές), με την αύξηση του ορίου εκλογής από 12.000 σε 16.000 ψήφους για τις επαρχίες και από 3.000 σε 5.000 ψήφους για τις προνομιούχες περιφέρειες (Ύδρα, Σπέτσες και Ψαρά). 

## Αποτελέσματα
***Εκλογικό Σύστημα** : Πλειοψηφικό με ευρεία και στενή περιφέρεια.Η ψηφοφορία έγινε με σφαιρίδιο
***Εκλογικός Νόμος** : Άρθρα 66 και 68 του Συντάγματος του 1864 -  Εκλογικός νόμος *ΧΜΗ΄* του 1877 
***Εκλογικές περιφέρειες** : 26
***Σύνολο εδρών** : 177

## Πηγές - Παραπομπές


Κατηγορία:Ελληνικές βουλευτικές εκλογές
Κατηγορία:1906
Ελληνικές βουλευτικές εκλογές Αυγούστου 1910 (Αναθεωρητική)

μικρογραφία|Λιθογραφία που γιορτάζει την νίκη του κινήματος του Γουδί τον Αύγουστο του 1909. Η εθνική αναγέννηση και το τέλος του παλιού πολιτικού συστήματος ξεκίνησε.
Την **[[Δευτέρα]] [[8 Αυγούστου]] [[1910]]** διενεργήθηκαν από την κυβέρνηση Στέφανου Δραγούμη, βουλευτικές εκλογές για την ανάδειξη Αναθεωρητικής Βουλής, αναγκαία ενέργεια προκειμένου να εξασφαλιστεί η ομαλή μετάβαση από την περίοδο του Κινήματος στο Γουδί, στο δημοκρατικό κοινοβουλευτικό πολίτευμα.
Ήδη στην πολιτική ζωή της χώρας είχε αρχίσει να κυριαρχεί ο Ελευθέριος Βενιζέλος, ο οποίος μάλιστα, με πρωτοβουλία οπαδών του είχε τεθεί υποψήφιος για βουλευτής στην περιφέρεια Αττικοβοιωτίας, στην οποία μάλιστα εκλέχτηκε πρώτος βουλευτής. 

Οι εκλογές αυτές εκ των πραγμάτων, είχαν το χαρακτήρα της σύγκρουσης ανάμεσα στα παλαιότερα κόμματα και στους φορείς των ιδεών του Κινήματος στο Γουδί, τους οποίους ένωνε το κοινό σύνθημα της *«ανόρθωσης»* της χώρας, κυριώτερος εκφραστής των οποίων ήταν ο Ελευθέριος Βενιζέλος.
Οι εκλογές ωστόσο δεν ανέδειξαν ξεκάθαρο νικητή, αν και την πλειοψηφία την κατέκτησαν οι βουλευτές των παλαιότερων κομμάτων με μερίδιο 65% των εδράνων της Βουλής. Ωστόσο η ύπαρξη τόσων πολλών ανεξάρτητων βουλευτών (στη Θεσσαλία μάλιστα κυριάρχησαν) δείχνει από τη μια την ανάγκη ύπαρξης ενός νέου πολιτικού φορέα (ανάγκη που θα καλύψει η δημιουργία του κόμματος των Φιλελευθέρων, στις 22 Αυγούστου 1910), και από την άλλη την ανάγκη εκσυχρονισμού της δημόσιας ζωής και της ικανοποίησης πάγιων λαϊκών αιτημάτων (όπως η φλέγουσα τότε, επίλυση του αγροτικού ζητήματος).
Η κυβέρνηση Δραγούμη - αν και μετά τις εκλογές εξακολουθούσε να έχει την στήριξη της κοινοβουλευτικής πλειοψηφίας- παραιτήθηκε στις 12 Σεπτεμβρίου 1910, και ο Βασιλιάς Γεώργιος επέλεξε να ορίσει ως νέο Πρωθυπουργό, τον Ελευθέριο Βενιζέλο. 

## Αποτελέσματα
***Εκλογικό Σύστημα** : Πλειοψηφικό με ευρεία και στενή περιφέρεια. Η ψηφοφορία έγινε με σφαιρίδιο. Οι ψηφοφόροι ψήφιζαν πρόσωπα και όχι κομματικούς συνδυασμούς.
***Εκλογικός Νόμος** :  Εκλογικός νόμος *ΧΜΗ΄* του 1877 και *ΓΡΙΣΤ΄* του 1906 
***Εκλογικές περιφέρειες** : 19
***Σύνολο υποψηφίων** : 1,000

## Πηγές-Παραπομπές


Ελληνικές βουλευτικές εκλογές 1910
Κατηγορία:1910